**Күні:**

**Сынып:**

**Пәні: Информатика**

**Сабақтың тақырыбы:** Нөмірленген және маркерленген тізімдер. Бағандар.

**Сабақтың мақсаты:**Оқушыларға тізімдерді нөмірлеу және маркерлеу, бағандар туралы түсінік беру, практикалық тапсырмалар арқылы компьютерлік сауаттылықтарын арттыру, компьютерде жұмыс жасау дағдыларын қалыптастыру.

**Сабақтың түрі:**Жаңа сабақ түсіндіру.

**Сабақ барысы:**

1. Ұйымдастыру бөлімі.
2. Үй тапсырмасын тексеру.
3. Жаңа тақырып түсіндіру.
4. Сабақты бекіту. Компьютерде практикалық жұмыс орындау.
5. Үйге тапсырма.
6. Бағалау.

1. **Ұйымдастыру бөлімі.**

Амандасу. Оқушыларды түгелдеу. Оқушылардың назарын сабаққа аудару.

1. **Үй тапсырмасын тексеру.**

(Практикум жұмыстарын талқылау )

Өткен сабақтар бойынша қайталау сұрақтары:

1. Мәтіндік құжатты пішімдеу деп нені түсінесіңдер?

2. Мәтінді белгілеу тәсілдерін атаңдар?

3. Мәтінді пішімдеу режимін атаңдар?

4. Абзацтық шегіністердің қандай түрлерін білесіңдер?

5. Жоларалық интервал түрлерін атаңдар?

1. **Жаңа тақырып түсіндіру.**

Жаңа сабаққа дайындық жасау.   
1. қандай құрал ?  
2. Мәтінмен жүргізілетін әрекет?  
3. Экранның тік төртбұрышты аймағы?  
4. Delete пернесінің қызметі?  
5. Интернет желісіне қосатын құрылғы?

№1.

Мына сөзжұмбақты шешу арқылы қандай сөздерді оқи аласыңдар?  
Тізім  
Міне, бүгін біз мәтіндік редакторда тізім қоюды, бағанға бөлуді үйренетін боламыз. Бұл тақырыпты меңгеру үшін маған оқушылар көмектеседі.  
- нөмірленген тізім

- маркерленген тізім  
- баған  
***Нөмірленген тізім***  
Microsoft Word тізім жасуашылардың барлығын қолдайды және тізімдерді тез және оңай жасауға мүмкіндік береді.Тізім – бұл нөмірленген абзацтар қатары.Сонымен қатар көпсатылы тізімдер де құруға болады.  
Нөмірленген тізімді құру үшін менюдегі негізгі бөлімнің Абзац тобындағы нөмірленген батырмасын басу керек.Тізімді ашу және нөмірлеудің берілген жеті түрінің бірін таңдау керек.Нөмірлеудегі «Нөмірдің жаңа пішімін анықтау» терезесінде өзгертуге болады оны нөмірлеудің жаңа пішімін анықтау.. бөлігі арқылы шақырамыз.Мысалы оны мына мәтінге орындап көрсетейін. Дәл осылай көпсатылы тізімдерді де құруға болады.  
***Маркерленген тізім***  
Азат жолында белгілі таңбалар тұратын абзацтар маркерленген тізім деп аталады. Маркерленген тізім құру үшін менюдегі негізі бөлімнің Абзац тобындағы, макер батырмасын басып, берілген маркердің бірін таңдау керек. Маркерді жаңа маркерді анықтау терезесінде өзгертуге болады. Оны мәтінге қолданғанда былай орындаймыз.  
***Бағандар***  
Бағандар- мәтінді бірнеше бағандар түрінде ерекше орналастыру, бір бағанды аяқтайтын мәтін, келесі бағаннан бастап жалғастырылады  
Көпбағанды өңдеу- мәтінді бірнеше бағандарға орналастыру дегенді білдіреді.  
Мәтінді бірден бағаналарға бөліп жазуға да және алдын ала терілген мәтінді бағандарға бөлуге де болады.  
Ол үшін мындай дайын мәтін аламын мысалы мен Абайдың Ғылым таппай мақтанба өлеңін алдым, енді оны бағандарға бөлу үшін негізгі менюден парақ белгісі немесе разметка страницы бөлігін басып баған /колонки батырмасын басамын. Шыққан терезеден неше бағанға бөлу керек соны таңдаймын. Дәл осылай қажетті бағанға бөлудің түрлерін таңдауға болады.  
Жаңа сабақты түсіндіңдер ме? Жақсы! Онда компьютерде тапсырмалар орындаймыз.  
4. а) Сабақты бекіту. Тапсырмалар орындау. Компьютерде 6 сынып деген қапшықтағы тапсымаларды орындату  
**Тапсырма №1.  
*Мына сөзді септеңдер : информатика және нөмірлеу тізім командасын қолданып жазындар.***  
Мысал:  
Атау септік: компьютер  
Ілік септік: компьютердің  
Барыс септік: компьютерге  
Табыс септік: компьютерді  
Жатыс септік: компьютерде  
Шығыс септік: компьютерден  
Көмектес септік: компьютермен  
***Информатика сөзін өзің септе: және маркерлеу тізім командасын қолданып жазындар.***

Атау септік: информатика  
Ілік септік: информатиканың  
Барыс септік: информатикаға  
Табыс септік: информатиканы  
Жатыс септік. информатикада  
Шығыс септік: информатикадан  
Көмектес септік: информатикамен

Тапсырма № 2.  
1. Мәтінді белгілеп алып Разметка страницы- Колонки командасын орындап, екі бағанға бөліңдер.

Ғылым таппай мақтанба  
Ғылым таппай мақтанба,  
Орын таппай баптанба,  
Құмарланып шаттанба,  
Ойнап босқа күлуге.  
Бес нәрседен қашық бол,  
Бес нәрсеге асық бол,  
Адам болам десеңіз.  
Тілеуің, өмірің алдыңда,  
Оған қайғы жесеңіз.  
Өсек, өтірік, мақтаншақ,  
Еріншек, бекер мал шашпақ –  
Бес дұшпаның, білсеңіз.  
Талап, еңбек, терең ой,  
Қанағат, рақым, ойлап қой –  
Бес асыл іс, көнсеңіз.  
Жамандық көрсең нәфрәтлі,  
Суытып көңіл тыйсаңыз.  
Жақсылық көрсең ғибрәтлі,  
Оны ойға жисаңыз.  
Ғалым болмай немене,  
Балалықты қисаңыз?  
Болмасаң да ұқсап бақ,  
Бір ғалымды көрсеңіз.  
Ондай болмақ қайда деп,  
Айтпа ғылым сүйсеңіз,  
Сізге ғылым кім берер,  
Жанбай жатып сөнсеңіз?  
Дүние де өзі, мал да өзі,  
Ғылымға көңіл берсеңіз.  
Білгендердің сөзіне  
Махаббатпен ерсеңіз.  
Ақыл сенбей сенбеңіз,  
Бір іске кез келсеңіз.  
Ақсақал айтты, бай айтты,  
Кім болса, мейлі, сол айтты –  
Ақылменен жеңсеңіз.  
Надандарға бой берме,  
Шын сөзбенен өлсеңіз.  
Аят, хадис емес қой,  
Күпір болдың демес қой,  
  **ә) Сергіту сәті. Көзге жаттығу  
5.Үйге тапсырма: Нөмірленген және маркерленген тізім. Бағандар тақырыбын оқу. MS Word редакторына ребус құрастыру.  
6. Сабақты қорытындылау.**

**7. Оқушыларды бағалау.**